**LAZDIJŲ RAJONO SAVIVALDYBĖS SOCIALINĖS GLOBOS CENTRO „ŽIDINYS“**

**DIREKTORIAUS**

**2018 METŲ VEIKLOS ATASKAITA**

Lazdijai

2019

**I. BENDROS ŽINIOS APIE LAZDIJŲ RAJONO SAVIVALDYBĖS SOCIALINĖS GLOBOS CENTRĄ „ŽIDINYS“**

P**avadinimas**: Lazdijų rajono savivaldybės socialinės globos centras „Židinys“.

**Buveinė:** Vilniaus g. 1, Lazdijai.

**Adresas:** Staidarų g. 10, Staidarų kaimas, LT-67168 Lazdijų rajono savivaldybė, Kaštonų g. 1, Bajoriškių kaimas, LT-67171 Lazdijų rajono savivaldybė. El. p. [zidinys@lazdijai.lt](mailto:zidinys@lazdijai.lt). Telefonas (8 698) 49 586.

**Tipas:** Savivaldybės biudžetinė įstaiga.

**Veiklos sritis:** kita stacionarinė globos veikla (kodas 87.90).

**Veiklos rūšis:** institucinė socialinė globa (ilgalaikė, trumpalaikė) likusiems be tėvų globos vaikams, socialinės rizikos vaikams.

**Vizija** – įstaiga teikianti kokybiškas socialines paslaugas. Globotiniai tampa savarankiškesni, sėkmingai prisitaikantys gyventi juos supančioje aplinkoje.

**Misija** – organizuoti specialiąsias socialines paslaugas vaikams, likusiems be tėvų globos. Skleisti gerąją patirtį, pozityvią vaikų socializaciją.

**Tikslai:**

- Užtikrinti globojamam (rūpinamam) vaikui ar laikinai apgyvendintam vaikui globos (rūpybos), ugdymo socialines paslaugas.

- Sudaryti tinkamas sąlygas ir aplinką globojamiems vaikams saugiai augti, vystytis, tobulėti ir pasiruošti grįžimui į šeimą ar savarankiškam gyvenimui.

**Uždaviniai:**

- Sudaryti tinkamas gyvenimo sąlygas, artimas gyvenimui šeimoje.

- Teikti kokybiškas socialines, ugdymo, medicinines, reabilitacines ir kitas vaikui reikalingas paslaugas.

- Užtikrinti vaikų, likusių be tėvų globos, pozityvią socializaciją.

**Priemonės:**

- Dirbti socialinį darbą su vaikais, šeima stiprinant tarpasmeninius santykius.

- Ugdyti likusio be tėvų globos vaiko fizinę, psichinę bei socialinę brandą.

- Rengiant integracijai visuomenėje, formuoti savarankiško gyvenimo bei sveikos gyvensenos įgūdžius.

- Ugdyti draugiškus tarpusavio santykius, skatinti vaiko fizinę, psichinę bei socialinę brandą.

- Gerinti mokymosi kokybę, skatinti profesinę motyvaciją, ugdyti dorinius, šeimyninius, darbinius ir socialinius įgūdžius.

- Gerinti materialinę bazę, sudaryti sąlygas vaiko saviraiškai, pasirenkant jo poreikius ir pomėgius atitinkančias ugdymo sąlygas.

**Prioritetas:**

Vaiko ruošimas savarankiškam gyvenimui, sėkmingai socialinei, profesinei, darbinei integracijai į visuomenę.

Lazdijų rajono savivaldybės socialinės globos centro „Židinys“ (toliau – globos centras „Židinys“), veiklą reglamentuoja LR Konstitucija, Jungtinių Tautų vaiko teisių konvencija, LR tarptautinės sutartys, LR Civilinis kodeksas, LR Vaiko teisių apsaugos pagrindų įstatymas, LR Socialinių paslaugų įstatymas, Lietuvos higienos normos HN 124:2009 „Vaikų socialinės globos įstaigoms: bendrieji sveikatos saugos reikalavimai“, Bendrieji valstybės ir savivaldybių vaikų globos namų nuostatai, LR Darbo kodeksas, Lazdijų rajono savivaldybės socialinės globos centro „Židinys“ nuostatai bei 2017 metų veiklos planas.

Pagrindiniai globos centro „Židinys“ vidaus darbo tvarkos dokumentai:

* Įstaigos registravimo pažymėjimas.
* Licencija, socialinei globai teikti.
* Nuostatai.
* Darbo tvarkos taisyklės.
* Metinis veiklos planas.
* Įstaigos etatų sąrašas, patvirtintas įstaigos vadovo.
* Bendruomeninių vaikų globos namų taisyklės vaikams.
* Vaikų asmens bylos su individualiais paslaugų teikimo planais.
* ISGP.
* Darbuotojų bylos.
* Vidaus tvarkomieji dokumentai.
* Įstaigos savivaldos dokumentai.
* Įvairią veiklą reglamentuojančios tvarkos.
* Pareiginės instrukcijos, aprašymai.
* Darbų saugos dokumentai.
* Priešgaisrinės saugos dokumentai.

Socialinės apsaugos ir darbo ministerijos iniciatyva nuo 2014 m. vykdoma Institucinės globos pertvarka – perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams Lietuvoje procesas. Inicijuojant pertvarką Lazdijų rajono savivaldybės socialinės globos centras „Židinys“ iš institucinės globos, kuri buvo vykdoma Veisiejų g. 6, Kapčiamiesčio mst. Lazdijų r. sav., persikėlė 2017-05-07 į bendruomeninius vaikų globos namus.

Vadovaujantis Socialinių paslaugų priežiūros departamento prie Socialinės apsaugos ir darbo ministerijos išduota 2017 m. kovo 30 d. licencija socialinei globai teikti Nr. L000000142, Lazdijų rajono savivaldybės socialinės globos centro „Židinys“ bendruomeniniuose vaikų globos namuose esančiuose Staidarų g. 10, Staidarų k., Lazdijų r. sav. gali gyventi iki 10 globojamų vaikų, Kaštonų g. 1, Bajoriškių k., Lazdijų r. sav. gali gyventi iki 9 globojamų vaikų.

Vaikai apgyvendinti dviejuose atskiruose nuosavuose erdviuose namuose, atitinkančiuose socialinės globos normų reikalavimus.

**II. GLOBOS CENTRAS**

Lazdijų rajono tarybos 2018 m. kovo 23 d. spendimu Nr. 5TS-1243 „Dėl Lazdijų rajono savivaldybės socialinės globos centro „Židinys“ skyrimo vykdyti Globos centro funkcijas“ Lazdijų rajono savivaldybės socialinės globos centras „Židinys“ paskirtas vykdyti globos centro funkcijas. Globos centras vykdo globėjų paiešką ir atranką, kurią vykdo globėjų (rūpintojų) ir įtėvių mokymų ir konsultavimo specialistės, taip pat ruošia asmenis, norinčius tapti globėjais (rūpintojais), budinčiais globotojais ir įtėviais. Globos centras ir jame dirbantys specialistai atsakingi už pagalbą, konsultavimą, atstovavimą, tarpininkavimą visiems globėjams (rūpintojams), globėjams giminaičiams, socialiniams globėjams, budintiems globotojams, esant poreikiui, ir įtėviams, bei bendruomeninių vaikų globos namų darbuotojams. Teikiamos nuolatinės konsultacijos budintiems globotojams, socialiniams globėjams, globėjams (rūpintojams), globėjams giminaičiams ir pagal poreikį įtėviams. Suteikta konsultavimo paslaugų norintiems globoti (rūpintis), įsivaikinti ar svečiuotis (įstaigoje ir kliento namuose). Taip pat informavimo paslaugos (telefonu bei elektroniniu paštu).

Organizuojami laikinosios globos, globojamų vaikų globėjų (rūpintojų), budinčių globotojų, socialinių globėjų šeimose susitikimai su biologine vaiko šeima. Susitikimai vyksta nuolat, atsižvelgiant į galimybes ir situaciją.

Siekiant užtikrinti paslaugas socialiniams globėjams, budintiems globotojams, globėjams (rūpintojams), globėjams giminaičiams buvo suteikta laikino atokvėpio paslauga.

2018 m. buvo organizuotos ir vestos 4 pagrindinių mokymų grupės pagal globėjų (rūpintojų), budinčių globotojų, įtėvių, bendruomeninių vaikų globos namų darbuotojų mokymo ir konsultavimo programą. Baigimo pažymėjimai buvo įteikti 5 būsimiems globėjams (rūpintojams) bei 14 bendruomeninių globos namų darbuotojų. Taip pat suorganizuota ir vesta 1 specializuotų mokymų grupė pagal asmenų, ketinančių teikti socialinės priežiūros paslaugas ir bendruomeninių vaikų globos namų darbuotojų mokymo ir konsultavimo programą. Organizuotos ir vestos 2 savitarpio paramos grupės po 2 val., jose dalyvavo 9 asmenys. Atlikti globos (rūpybos) kokybės vertinimai globėjams, parengtos 7 teigiamos išvados. Fiziniams asmenims dėl pasirengimo priimti vaiką laikinai svečiuotis parengtos 3 teigiamos ir 2 neigiamos išvados. Lazdijų r. Stebulių mokykloje vesta paskaita šeimoms apie vaikų auklėjimą. Atlikti buities ir gyvenimo sąlygų vertinimo aktai asmenims, kuriems iki pilnametystės buvo nustatyta globa (rūpyba), dėl pasirengimo tikslingai panaudoti vienkartinę išmoką.

Parengta ir išleista 13 viešinimo straipsnių bei skelbimų rajoniniuose laikraščiuose. Viešintos GIMK paslaugos Lazdijų rajono savivaldybės administracijos organizuojamuose renginiuose (Lazdijų miesto hipodrome Šimtmečio žirgų lenktynės „LAZDIJAI – 2018“, Pasienio fiesta, „Lazdijų ruduo 2018“). Parengtos ir išdalintos renginių metu viešinimo priemonės (rašikliai, skirtukai, magnetai, puodeliai, skrajutės, tentas). 2018 m. kovo mėn. buvo sukurtas „GIMK Lazdijai“ tinklapis Facebook paskyroje globos centro veiklai viešinti. 2018 m. rugsėjo mėn. vyko GIMK sklaida TAMO tinklapyje.

Organizuoti susitikimai su seniūnijų, bendruomenių, ligoninės, Užimtumo tarnybos prie LR SADM Vilniaus klientų aptarnavimo departamento Lazdijų skyriumi, Lazdijų parapijos atstovais pristatant globos cento veiklą, GIMK mokymų programas, globėjų (rūpintojų) paieškas.

**Bendradarbiavimas**

Glaudus bendradarbiavimas palaikomas su Valstybės vaiko teisių apsaugos ir įvaikinimo tarnyba prie SADM Alytaus apskrities vaiko teisių apsaugos skyriumi, su kitų savivaldybių globos centrais, seniūnijomis, ligonine, Užimtumo tarnybos prie LR SADM Kauno klientų aptarnavimo departamento Lazdijų skyriumi, Lazdijų parapija, VŠĮ Lazdijų socialinių paslaugų centru, Lazdijų Motiejaus Gustaičio gimnazija, Lazdijų r. A. Kirsnos mokykla, Lazdijų mokykla-darželis „Vyturėlis“, Lazdijų mokykla-darželis „Kregždutė“. 2018 m. gegužės 16 d. Lietuvoje įsteigta Nacionalinė globėjų, įtėvių mokymo ir konsultavimo specialistų asociacija, kurioje Alytaus regiono atstove išrinkta viena iš GIMK specialisčių. Ji prisidėjo prie asociacijos steigimo, kūrimo. Šios asociacijos tikslas – tai profesinis tobulinimas, savanoriškos veiklos skatinimas ir organizavimas. Vyko dažni susitikimai su asociacijos taryba. Asociacija glaudžiai bendradarbiauja su SADM, prisideda rengiant tvarkos aprašus, globos centrų formas.

Dalyvavome organizuojamame Alytaus ir Marijampolės regionų Globos centrų specialistų susitikime, kuriame buvo aptariama Globos centų veikla, pasiekimai, kylantys sunkumai.

2018-12-20 Globos centras suorganizavo Kalėdinį padėkos renginį, skirtą globėjams (rūpintojams), budintiems globotojams, įtėviams bei bendruomeninių globos namų darbuotojams ir globotiniams.

2018 m. sausio – gruodžio mėn. Globos centro specialistai dalyvavo kvalifikacijos tobulinimo renginiuose (seminaruose, mokymuose, konferencijose ir kt.).

**II. GLOBOJAMI VAIKAI**

2018 m. pradžioje globos centre „Židinys“ gyveno 19 globotinių, metų pabaigoje – 15.

**Atvyko per metus – 12:**

1. iš tėvų – 12;

2. iš ilgalaikės globos (šeimos, artimų giminaičių) – 0;

3. iš kitos globos įstaigos – 0;

4. iš globėjų – 0.

**Išvyko per metus – 13:**

1. grąžinti į šeimą – 8;

2. trumpalaikei artimų giminaičių globai – 0;

3. ilgalaikei artimų giminaičių globai – 0;

4. ilgalaikei globai kitoje globos įstaigoje – 0;

5. baigę mokyklą – 0;

6. sulaukę pilnametystės – 4;

7. į globėjų šeimas – 1.

|  |  |  |  |  |  |  |  |
| --- | --- | --- | --- | --- | --- | --- | --- |
| 2018 m. gruodžio 31 d., iš jų nustatyta | | Bendras vaikų skaičius 2018 m. gruodžio 31 d., iš jų vaikai pagal amžiaus grupes | | | | | Iš viso |
| Trumpalaikė globa | Ilgalaikė globa | Trumpalaikė globa | Ikimokyklinis amžius | Priešmokyklinis amžius | Pradinis mokyklinis amžius | Paauglystė |  |
| 0 | 0 | 5 | 2 |
| Ilgalaikė globa | 0 | 1 | 2 | 5 |
| 7 | 8 |  | 0 | 1 | 7 | 7 | 15 |

Trumpalaikė ir ilgalaikė globa buvo skirta vaikams iš Lazdijų rajono savivaldybės.

|  |  |  |  |
| --- | --- | --- | --- |
| **Vaikų skaičius** | | | **Savivaldybėje** |
| Iš viso | Mergaitės | Berniukai | Lazdijų rajonas |
| 15 | 4 | 11 | 15 |
| Procentai | 27% | 73% | 100% |

Vaikai mokėsi Lazdijų Motiejaus Gustaičio gimnazijoje, Veisiejų Sigito Gedos gimnazijoje, Verstaminų universaliajame daugiafunkciniame centre, Lazdijų mokykloje-darželyje „Vyturėlis“, Lazdijų mokykloje-darželyje „Kregždutė“, Lazdijų r. Aštriosios Kirsnos mokykloje.

Nuo 2018 m. rugsėjo 1 d. 1 ikimokyklinio amžiaus vaikas ugdomas Lazdijų mokykloje-darželyje „Vyturėlis“. Lazdijų mokykloje-darželyje „Vyturėlis“ ugdomi 2 pradinio amžiaus vaikai, Lazdijų r. Aštriosios Kirsnos mokykloje ugdomi 5 pradinio amžiaus vaikai.

Lazdijų Motiejaus Gustaičio gimnazijoje mokėsi iš viso 8 globotiniai, pagal bendrąją ugdymosi programą mokėsi 2 globotiniai, pagal pritaikytą programą mokėsi 2 globotiniai, 2 globotiniai lankė lavinamąją klasę, 2 socialinių įgūdžių klasę. Veisiejų Sigito Gedos gimnazijoje mokėsi 3 globotiniai.

Vadovaujantis globos centro „Židinys“ nuostatų 26.2 punktu sulaukusiems pilnametystės sudaromos sąlygos tęsti mokslą gimnazijose, profesinėse mokyklose, kolegijose, universitetuose ir toliau gyventi globos centre „Židinys“.

2017/2018 mokslo metais 24 globos centre „Židinys“ gyvenančių vaikų lankė ugdymo įstaigas.

|  |  |  |  |
| --- | --- | --- | --- |
| Mokymosi ir ugdymo įstaigos | Iš viso | Mergaitės | Berniukai |
| 24 |
| Lazdijų mokykla-darželis „Vyturėlis“ | 5 | 1 | 4 |
| Lazdijų mokykla-darželis „Kregždutė“ | 1 | 0 | 1 |
| Veisiejų Sigito Gedos gimnazija | 3 | 2 | 1 |
| Lazdijų Motiejaus Gustaičio gimnazija | 10 | 4 | 6 |
| Verstaminų universalus daugiafunkcis centras | 3 | 0 | 3 |
| Lazdijų r. Krosnos mokykla | 2 | 2 | 0 |

2018 metais vaikų likusių be tėvų globos didžiausias judėjimo skaičius buvo 23.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 2018 m. | sausis | vasaris | kovas | balandis | gegužė | birželis | liepa | rugpjūtis | rugsėjis | spalis | lapkritis | gruodis |
| Vaikų skaičius | 19 | 19 | 18 | 20 | 21 | 21 | 23 | 18 | 17 | 19 | 19 | 18 |

Didelę reikšmę ugdymo procesui, kokybiškų paslaugų teikimui, saugios artimos šeimai aplinkos kūrimui turėjo puikios buities ir gyvenimo sąlygos, lengva adaptacija bendruomenėse, vaikų emocinė būsena, pagrindinių vaikų poreikių užtikrinimas, laisvė saviraiškai, įstaigos materialinė bazė, globos centro „Židinys“ vadovo, darbuotojų ir bendruomenės pastangos, vaikams sudarant saugią ir užtikrintą aplinką vystymuisi ir ugdymuisi, efektyviai panaudojant gaunamas lėšas ir paramą.

Estetiška, tvarkinga, jauki, artima šeimos modeliui gyvenamoji aplinka turi didelį poveikį vystymuisi, auklėjimui, ugdymuisi bei ruošiantis savarankiškam gyvenimui.

Globos centro „Židinys“ bendruomeniniuose vaikų globos namuose užtikrinamos globojamam (rūpinamam) vaikui ar laikinai apgyvendintam vaikui socialinės paslaugos, atitinkančios socialinės globos normas.

Vaikams organizuojamas ugdymas, lavinimas, mokymas pagal amžių, išsivystymą, gebėjimus. Su ugdymo įstaigomis pasirašytos bendradarbiavimo sutartys 2017/2018 mokslo metams. Globotinių mokymosi rezultatus lemia: gebėjimai, padidėjusi mokymosi motyvacija, mokinių tarpusavio santykiai, sėkmė, socialinis mokinio priėmimas, mokinio pasirengimas mokytis ir pats požiūris į mokymąsi. Uždavinys – nuolatinės vaiko gebėjimų analizės metu įžvelgti individualias vaiko kliūtis siekiant geresnių mokymosi rezultatų, stiprinti motyvaciją mokytis, esant reikalui pasitelkti specialistų pagalbą.

Specialioji pedagoginė pagalba ugdytiniams teikiama mokyklose turintiems nedidelių, vidutinių specifinių poreikių. Vedamos grupinės, individualios pratybos sutrikusioms funkcijoms lavinti. Globos centro „Židinys“ bendruomeninių vaikų globos namų darbuotojai vykdo individualias konsultacijas, grupines konsultacijas socialiniams, darbiniams įgūdžiams ugdyti. Bendradarbiaujama su Lazdijų rajono Švietimo centro specialistais, ugdymo įstaigų specialistais ir pedagogais, Lazdijų rajono savivaldybės specialistais, teisėsaugos institucijomis, Kalvarijos savivaldybės šeimos globos namais, medicinos įstaigomis ir jų specialistais.

Ugdytiniams buvo teikiama psichologo pagalba. UAB Lazdijų sveikatos centro specialistai (psichologė, psichiatrė) teikė pagalbą 8 globotiniams, turintiems emocinių, elgesio, raidos, bendravimo problemų. Lazdijų rajono Švietimo centre psichologo paslaugos buvo teikiamos 10 globotinių. Lazdijų M. Gustaičio gimnazijos psichologė konsultavo 5 globotinius. Konsultacijos vyko individualiai. Po to psichologai teikė metodines rekomendacijas šeimynų socialiniams pedagogams, socialiniams darbuotojams, rengė ir vykdė prevencines programas. Psichologinę – psichiatrinę pagalbą teikė ir Vilniaus universiteto Santariškių klinikų filialo vaiko raidos centras. Jų paslaugos 2018 metais teiktos 2 globotiniams. Vilniaus universiteto Santariškių vaikų ir paauglių psichiatrijos skyriuje paslaugos teiktos 2 globotiniams.

Individualiose psichologų konsultacijose 2018 m. dalyvavo 15 vaikų.

Grupiniuose užsiėmimuose dalyvavo 15 vaikų.

Globos centro „Židinys“ socialiniai pedagogai, socialiniai darbuotojai dirba individualų darbą su vaikais, vedami grupiniai užsiėmimai. Socialiniai pedagogai ir socialiniai darbuotojai rengia ir vykdo programas: reagavimo į globotinių (rūpintinių) savižudiškus ketinimus prevencijos programą, socialinio integravimosi į visuomenę, tėvų globos netekusių vaikų programą, vaiko palydėjimo į savarankišką gyvenimą programą. Palaiko ryšį su mokymosi įstaigomis, konsultuoja ugdytinius profesijos pasirinkimo klausimais, palaiko ryšį su seniūnijos socialiniais darbuotojais, tarpininkauja įvairiais klausimais tarp vaiko ir socialinės aplinkos.

Globos centro „Židinys“ bendruomeninių vaikų globos namuose sudarytos tinkamos sąlygos ir aplinka globojamiems vaikams saugiai augti, vystytis, tobulėti ir pasiruošti grįžimui į šeimą ar savarankiškam gyvenimui.

Globos centro „Židinys“ bendruomeninių vaikų globos namų prioritetas – globotinių rengimas savarankiškam gyvenimui. Dėka visos bendruomenės pastangų ugdytinių ugdymo filosofija pagrįsta nuoseklumu, savarankiškumo ugdymu. Ugdytiniams teikiama įvairiapusė pagalba. Sprendžiant iškilusias problemas, dirbama komandiniu principu. Yra įvertinami vaiko poreikiai, rengiami individualūs socialinės globos planai, atliekami vaiko poreikių pervertinimai, individualaus socialinės globos plano peržiūra.

2018 m. įvyko 11 darbuotojų susirinkimų, siekiant aptarti darbo reikalus, prašymus, nusiskundimus, rezultatus, iškilusias problemas. Viskas protokoluojama ir užfiksuojama susirinkimo metu.

Globos centro „Židinys“ bendruomeninių vaikų globos namų esančiuose kambariuose gyvena po 1 arba 2 vaikus. Globotiniai turi galimybę įgyti kasdieninio gyvenimo įgūdžių, jie atsakingi už palaikomą tvarką savo kambariuose, palaiko tvarką virtuvėje, gamina ir mokosi gaminti valgyti, palaiko tvarką bendro naudojimo patalpose. Kartu su socialiniu darbuotoju tariasi kokie yra reikalingi maisto produktai, planuojamas gaminti maistas bei kartu vyksta įsigyti maisto produktų (tuo metu vaikai yra mokomi atpažinti maisto produktų galiojimo laiką, išmokti atpažinti realią maisto kainą, protingai pasverti kurį produktą pirkti yra optimalu).

Vaikai ypač skatinami savarankiškumo, prisiimant įvairias atsakomybes, norima, kad kiekvienas vaikas gebėtų išreikšti savo nuomonę, turėtų tvirtą savo poziciją, o į jas visada atsižvelgiama. Vaikams suteiktos galimybės patiems kurti savo aplinkos jaukumą, gerinant kambarių būklę įtraukiami vaikai, kurie patys sprendžia savo kambarių apstatymą, renkasi sau patinkančius baldus, taip keliama vaikų savivertė ir skatinamas jų savarankiškumas. Vaikai nuolat skatinami būti draugiškais, paslaugiais ir vieningais – būti viena didele šeima. Šiose srityse matomi akivaizdūs rezultatai: pagerėjo vaikų bendravimo „mikroklimatas“, vaikai vieni kitus saugo ir gina, tapo mandagesni, išmoko dalintis. Nuolat skatinamas abipusis pasitikėjimas.

Didelis dėmesys skiriamas vaikų dalyvavimui bendruomenės vykdomose veiklose, organizuojamuose renginiuose. Vaikai skatinami domėtis visuomeniniu gyvenimu, lankytis kultūriniuose renginiuose (Valstybinėse šventėse, minėjimuose, miesto šventėse, spektakliuose, filmuose, parodose, susitikimuose su žymiais žmonėmis ir kt.). Globotiniai skatinami savanoriauti ir mielai tai daro VšĮ „Maisto banko“ vykdomose akcijose.

Vaikai mokinami planuotis savo išlaidas, skatinami taupyti, to pasekoje turėjo galimybę aplankyti ne tik Lietuvos miestus, bet kai kurie globotiniai išvyko ir į užsienį – pamatė Lenkiją, Ukrainą, Švediją ir Estiją.

Globos centro „Židinys“ bendruomeniniuose vaikų globos namuose dažnai organizuojamos išvykos: vaikai vasaros atostogų metu vyksta į stovyklas (2018 m. dalyvavo stovyklose „Atgaja“ ir „Miško karalystė“), dalyvavo projekte „Pasveikink jūrą Palangoje“, kurio metu pirmą kartą pamatė Baltijos jūrą, kartu su darbuotojais savaitgaliais ir atostogų metu vyko lankyti Lazdijų rajono lankytinų vietų, važiavo maudytis prie ežerų, dalyvavo akcijoje „Akvapark‘as globojamiems vaikams“, vyko į edukaciją Panaroje pas kun. V.Rudzinską ir t. t.

Globos centro „Židinys“ bendruomeniniai vaikų globos namai yra apsupti saugios kaimynystės. Kaimynai, gyvenantys gretimuose namuose, vaikus priėmė geranoriškai nusiteikę, mielai užsuka aplankyti, pasveikina švenčių progomis, pakalbina sutiktus gatvėje, taip ugdosi vaikų bendruomeniškumas, gebėjimas bendrauti ir jausti pagarbą vyresniems žmonėms.

Globojami vaikai jau adaptavosi naujuose namuose taip pat ir ugdymosi įstaigose, susirado draugų, juos pasikviečia į svečius, taip pat eina ir pas juos pasisvečiuoti.

Globos centre „Židinys“ didelis dėmesys skiriamas darbinei veiklai, todėl pagal sezoną darbai ir veiklos skirstomos tiek viduje, tiek lauke. Globotiniai skatinami prižiūrėti gėlynus, tvarkyti aplinką, kartu su vaikais sodinamos ir prižiūrimos daržovės tiek darže, tiek šiltnamyje.

Kišenpinigių mokėjimo globotiniams tvarka, patvirtinta globos centro „Židinys“ direktoriaus 2017 m. gegužės 9 d. įsakymu Nr. V3-59, toliau sėkmingai vykdoma. Globos centre „Židinys“ kišenpinigiai skiriami globos centro „Židinys“ direktoriaus įsakymu ir mokami globotiniams nuo 7 iki 18 metų amžiaus.

Pagal likusių be tėvų globos vaikų, socialinės rizikos vaikų, vaikų su negalia ilgalaikės (trumpalaikės) socialinės globos normas, taikomas bendruomeniniams vaikų globos namams, kišenpinigių dydis vaikui yra ne mažesnis kaip 0,4 bazinės socialinės išmokos (BSĮ) per mėnesį. Pagal amžiaus grupes kišenpinigių dydis yra diferencijuojamas.

Nuo 7 iki 10 metų amžiaus globotiniams išmokama po 15,50 Eur per mėnesį.

Nuo 10 iki 14 metų amžiaus globotiniams išmokama po 20,00 Eur per mėnesį.

Nuo 14 iki 18 metų amžiaus globotiniams išmokama po 25,00 Eur per mėnesį.

Per 2018 m. globos centras „Židinys“ globotiniams išmokėjo 2432,50 eurų kišenpinigių.

Socialiniai pedagogai, socialiniai darbuotojai ir socialinio darbuotojo padėjėjai stengiasi laikytis vieningų reikalavimų. Ugdytinių teisės ir pareigos numatytos globotinių Vidaus tvarkos taisyklėse. Sukurta ir taikoma globotinių drausminimo ir skatinimo sistema.

2018 metais globos centro „Židinys“ vaikai noriai dalyvavo ir lankė mokyklų būrelius, pasiekti geri rezultatai, gauti apdovanojimai.

|  |  |  |  |  |  |  |  |
| --- | --- | --- | --- | --- | --- | --- | --- |
| Būrelių pavadinimas | Chemijos | Biologijos | Keramikos | Lazdijų meno mokykla | Sporto būrelis | Aerobikos | Šaulių |
| 2018 m vaikų lankomumas | 1 | 1 | 2 | 2 | 2 | 1 | 2 |

**Medicininės paslaugos** globos centro „Židinys“ globotiniams teikiamos Lazdijų PSPC. Organizuojamas reikalingų paslaugų gavimas:

Profilaktinis ugdytinių patikrinimas prieš mokslo metus – 100 procentų.

Skiepai – 100 procentų.

Odontologo paslaugos – 19 globotinių.

Konsultacijos ne Lazdijų PSPC – 19 globotinių.

Reabilitacija, sanatorija – 2 globotiniai.

Gydymas kitose gydymo įstaigose – 7 globotiniams.

Traumos – 2.

**Globotinių padaryti teisiniai pažeidimai.**

Minimalių priemonių taikymas – 0.

Vidutinių priemonių taikymas – 0.

**Bendradarbiavimas.**

2018 metais bendradarbiavome su:

- Alytaus apskrities vaiko teisių apsaugos skyriaus Lazdijų rajone specialistais;

- Lazdijų rajono savivaldybės administracijos Socialinės paramos skyriumi;

- Lazdijų rajono policijos komisariato Viešosios tvarkos skyriaus Prevencijos poskyriu;

- Lazdijų rajono pedagogine psichologine tarnyba;

- Lazdijų rajono švietimo centru;

- Lazdijų mokykla-darželiu „Vyturėlis“;

- Lazdijų mokykla-darželiu „Kregždutė“;

- Lazdijų Motiejaus Gustaičio gimnazija;

- Veisiejų Sigito Gedos gimnazija;

- Verstaminų universaliu daugiafunkciniu centru;

- Lazdijų r. Aštriosios Kirsnos mokykla;

- Lazdijų rajono savivaldybės administracijos seniūnijų socialiniais darbuotojais;

- VšĮ Lazdijų socialinių paslaugų centru;

- Kauno probacijos tarnybos Savivaldybių probacijos skyriumi Lazdijuose;

- Lazdijų pirminės sveikatos priežiūros centru;

- VšĮ Lazdijų ligonine;

- Lazdijų dekanato Caritu, įvairiais paramos/labdaros fondais;

- Lietuvos Respublikos socialinės apsaugos ir darbo ministerija;

- Alytaus teritorinės darbo biržos Lazdijų skyriumi;

- Valstybinio socialinio draudimo fondo valdybos Alytaus skyriumi;

- Lazdijų valstybine maisto ir veterinarijos tarnyba;

- Alytaus apskrities Stasio Kudirkos ligoninės Traumatologijos-ortopedijos darbuotojais;

- LSMU Kauno klinikų darbuotojais;

- Alytaus visuomenės sveikatos centroLazdijų skyriumi;

- Marijampolės, Alytaus, Trakų antstolių kontoromis;

- Vaikų ligoninės Vaikų reabilitacijos skyriumi Druskininkų „SAULUTĖ“;

- Vaikų ligoninės viešosios įstaigos Vilniaus universiteto Santariškių klinikų filialo vaiko raidos centru;

- UAB „Baldai 1“;

- VšĮ „Vaikų svajonės“ (dalyvavome Vaikų svajonių projekte, visiems globojamiems vaikams buvo išpildytos jų svajonės).

**Darbas su biologine šeima**

Globos centro „Židinys“ socialiniai pedagogai, socialiniai darbuotojai bendradarbiauja su socialiniais darbuotojais dirbančiais su šeima iš kurios vaikas paimtas, kurie lankosi vaikų tėvų, globėjų šeimose. Vaikams padedama palaikyti ryšį su šeima, giminaičiais, palaikomas ir stiprinamas vaiko socialinis tinklas. Tėvams, globėjams (rūpintojams), giminaičiams sudaromos sąlygos lankyti vaiką globos centre „Židinys“. Vykdomi susitikimai – konsultacijos ne tik su šeimos nariais, bet ir kitais artimaisiais, giminaičiais.

Globos centro „Židinys“ teikiamos paslaugos, atsižvelgiant į vaikų interesus ir poreikius, pripažįstant kiekvieną vaiką kaip asmenybę, kuriama saugi ir sveika vaiko vystymosi, ugdymo ir ugdymosi aplinka, palaikomi ir stiprinami vaiko socialiniai ryšiai su šeima, artimaisiais, visuomene, organizuojama su švietimu ir ugdymu suderinta specialistų pagalba, organizuojamas vaiko poreikius atitinkantis formalusis ir neformalusis ugdymas, vaiko medicininė priežiūra, teikiamos sociokultūrinės paslaugos bei išnaudojamos visos galimybės, kad vaikas augtų šeimoje. Visiems ugdytiniams vedami saviugdos užsiėmimai, bendravimo pratybos, vyksta individualus darbas su vaikais, kiekvienas turi „savą asmenį“, atliekami su vaiko poreikiais, jo ugdymu susiję testai. Neformaliojo ugdymo būreliuose lavinami vaiko gebėjimai, sudaromos sąlygos vaiko saviraiškai, stiprinama vaiko savivertė. Didelis dėmesys skiriamas vaiko pažinimui, jo gebėjimui mokytis, stiprinama motyvacija atlikti įvairias užduotis, vaiko aktyvumui ir jo atsakomybės ugdymui.

Problema – į globos centrą „Židinys“ patenka vaikai, turintys specialiųjų poreikių ir delinkventinio elgesio vaikai, kuriems reikalinga visokeriopa įvairių specialistų pagalba. Įstaigos darbuotojų uždavinys – visapusiškai pažinti vaiką, įvertinti jo poreikius, numatyti darbo su vaiku metodus, būdus, ieškoti naujų ugdymo metodų ir taikyti juos ugdymo procese, stiprinti komandinį darbą, esant reikalui, pasitelkti kvalifikuotų specialistų pagalbą iš šalies, stiprinti profesines kompetencijas.

**Socialinis darbas**

Socialiniai darbuotojai, socialiniai pedagogai gebėjo nustatyti kliento socialinius poreikius. Organizavo vaikų ugdymo ir socialinio darbo procesą. Įgyvendino socialinės ir švietimo politikos uždavinius, socialinės globos normas bei globos centro „Židinys“ nuostatus. Užtikrino vaikų sėkmingą adaptaciją ir socializaciją. Teikė vaikų poreikius atitinkančias paslaugas. Lavino ir stiprino globotinių socialinius įgūdžius. Rengė vaikus savarankiškam gyvenimui ir integracijai į visuomenę. Rūpinosi, kad būtų užtikrinta tinkama vaiko sveikatos priežiūra, užtikrino vaikų saugumą išvykų ir ekskursijų metu. Atstovavo vaikų teises ir teisėtus interesus valstybinėse institucijose. Bendradarbiavo su kitomis institucijomis, tarptautinėmis organizacijomis, savipagalbos grupėmis ar atskirų interesų atstovavimo organizacijomis, užtikrinant vaikų gerovę ir socialines garantijas.

**III. PERSONALAS**

Globos centro „Židinys“ struktūra 2018 m.

Darbo struktūrą sudaro – direktorius, globėjų (rūpintojų) ir įtėvių mokymo ir konsultavimo specialistai, globos koordinatorius, betarpiškai su globotiniais dirbantis personalas (socialiniai pedagogai, socialiniai darbuotojai, socialinių darbuotojų padėjėjai), budintys globotojai, socialiniai globėjai, kurie savo namuose globoja vaikus likusius be tėvų globos, ūkinei veiklai vadovauja ūkio dalies vedėjas.

Visas socialinį darbą dirbantis personalas 2018 m. įgijo reikiamą profesinę kvalifikaciją. Visas personalas atitinka jam keliamus profesinius kvalifikacinius reikalavimus. Darbuotojai dalyvavo seminaruose, kvalifikaciniuose kėlimo kursuose.

**Darbuotojų kaita**

Ataskaitinių metų pradžioje įstaigoje dirbo 19 darbuotojų, pabaigoje – 22 darbuotojai.

Lazdijų rajono savivaldybės tarybos 2018 m. kovo 23 d. sprendimu Nr. 5TS-1246 „Dėl Lazdijų rajono savivaldybės tarybos 2016 m. vasario 19 d. sprendimo Nr. 5TS-344 „Dėl Lazdijų rajono savivaldybės biudžetinių įstaigų maksimalaus etatų skaičiaus patvirtinimo“ pakeitimo“, Lazdijų rajono savivaldybės socialinės globos centrui „Židinys“ patvirtintas didžiausias leistinas maksimalus etatų skaičius 22,5.

**2018 metų etatų sąrašas**

|  |  |  |  |
| --- | --- | --- | --- |
| **Eil. Nr.** | **Pareigybių pavadinimas** | **Etatų skaičius** | **Išsilavinimas** |
|  | Direktorius | 1 | Aukštasis universitetinis |
|  | Globos koordinatorius | 1 | Aukštasis universitetinis |
|  | GIMK specialistas | 2 | Aukštasis universitetinis |
|  | IT specialistas | 0,25 | Aukštasis universitetinis |
|  | Ūkio dalies vedėjas | 1 | Aukštesnysis |
|  | Psichologas | 0,25 | Aukštasis universitetinis |
|  | Socialinis darbuotojas | 1 | Aukštasis universitetinis |
|  | Socialinis darbuotojas | 1 | Aukštasis neuniversitetinis |
|  | Socialinis pedagogas | 1 | Aukštasis universitetinis |
|  | Socialinis pedagogas | 1 | Aukštasis universitetinis |
|  | Socialinis pedagogas | 1 | - |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Socialinio darbuotojo padėjėjas | 1 | Įžanginiai mokymai |
|  | Budintis globėjas | 2 | Aukštesnysis |
|  | **Iš viso:** | **22,5** |  |

**IV. PARAMA**

Nuo 2018 m. sausio 1 d. iki 2018 m. gruodžio 31 d. Lazdijų rajono savivaldybės socialinės globos centras „Židinys“ paramos gavo už 4955,11 Eur, tai:

* iš labdaros ir paramos fondo „Maisto bankas“ gauti maisto produktai už 4841,63 Eur;
* Iš [Valstybinės mokesčių inspekcijos prie LR finansų ministerijos](file:///C:\Users\r.mitrikeviciene\AppData\Local\Microsoft\Windows\INetCache\Content.Outlook\746AIBI3\Valstybinė%20mokesčių%20inspekcija%20prie%20LR%20finansų%20ministerijos) gauta 2 proc. parama – 113,48 Eur.

**V. GLOBOS CENTRO „ŽIDINYS“** **METINIS BIUDŽETAS IR JO VYKDYMAS**

Programa: Globos centro „Židinys“ išlaikymas

Valstybės funkcija: vaikų globos ir rūpybos įstaigos

Lazdijų rajono savivaldybės socialinės globos centro „Židinys“

ASIGNAVIMAI

2018 m.

|  |  |  |  |  |
| --- | --- | --- | --- | --- |
| **Straipsnis** | **Kodas** | **Planas** | **Gauta** | **Panaudota** |
| **Biudžetinių įstaigų pajamų lėšos** | | | | |
| Mitybos išlaidos | 2211101 | 13712,52 | 13279,76 | 12500,94 |
| Medikamentų ir medicininių paslaugų įsigijimo išlaidos | 2211102 | 1961,20 | 1666,08 | 1666,08 |
| Ryšių paslaugų įsigijimo išlaidos | 2211105 | 1854,30 | 1843,98 | 1843,98 |
| Transporto išlaikymo ir transporto paslaugų įsigijimo išlaidos | 2211106 | 1846,80 | 1824,63 | 1824,63 |
| Aprangos ir patalynės įsigijimo išlaidos | 2211107 | 3410,00 | 3019,17 | 3019,17 |
| Komandiruočių išlaidos | 2211111 | 200,00 | 40,80 | 40,80 |
| Materialiojo ir nematerialiojo turto nuomos išlaidos | 2211114 | 300,00 | 241,00 | 241,00 |
| Kvalifikacijos kėlimo išlaidos | 2211116 | 600,00 | 255,78 | 255,78 |
| Komunalinių paslaugų įsigijimo išlaidos | 2211120 | 2410,00 | 1807,62 | 1807,62 |
| Ūkinio inventoriaus įsigijimo išlaidos | 2211123 | 1831,33 | 1128,26 | 1128,26 |
| Kitų prekių ir paslaugų įsigijimo išlaidos | 2211130 | 12340,00 | 11682,48 | 11651,15 |
| **IŠ VISO:** |  | **40466,15** | **36789,56** | **36789,56** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| **Straipsnis** | **Kodas** | **Planas** | **Gauta** | **Panaudota** |
| **Savivaldybės biudžeto lėšos** |  |  |  |  |
| Darbo užmokestis | 211111C, 211111E | 140569,00 | 139965,68 | 139965,68 |
| Socialinis draudimas | 212111 | 42750,00 | 42749,20 | 42749,20 |
| Mitybos išlaidos | 2211101 | 5500,00 | 5412,30 | 5412,30 |
| Ryšių paslaugų įsigijimo išlaidos | 2211105 | 200,00 |  |  |
| Transporto išlaikymo ir transporto paslaugų įsigijimo išlaidos | 2211106 | 2380,00 | 2379,72 | 2379,72 |
| Komandiruočių išlaidos | 2211111 | 35,20 | 35,20 | 35,20 |
| Materialiojo ir nematerialiojo turto nuomos išlaidos | 2211114 | 249,34 | 249,34 | 249,34 |
| Kvalifikacijos kėlimo išlaidos | 2211116 | 180,00 | 180,00 | 180,00 |
| Komunalinių paslaugų įsigijimo išlaidos | 2211120 | 4909,06 | 4909,06 | 4909,06 |
| Informacinių technologijų prekių ir paslaugų įsigijimo išlaidos | 2211121 | 1720,00 | 1713,36 | 1713,36 |
| Reprezentacinės išlaidos | 2211122 | 934,80 | 932,13 | 932,13 |
| Ūkinio inventoriaus įsigijimo išlaidos | 2211123 | 10987,60 | 10983,63 | 10983,63 |
| Kitų prekių ir paslaugų įsigijimo išlaidos | 2211130 | 11552,00 | 11550,78 | 11550,78 |
| Darbdavių socialinė parama pinigais | 273111 | 364,00 | 252,42 | 252,42 |
| Transporto priemonių įsigijimo išlaidos | 311311 | 3000,00 | 2995,00 | 2995,00 |
| Kitų mašinų ir įrenginių įsigijimo išlaidos | 311312 | 1000,00 | 1000,00 | 1000,00 |
| Kito ilgalaikio materialiojo turto įsigijimo išlaidos | 311511 | 900,00 | 550,00 | 550,00 |
| **IŠ VISO:** |  | **227424,00** | **225857,82** | **225857,82** |

|  |  |  |  |  |
| --- | --- | --- | --- | --- |
| **Straipsnis** | **Kodas** | **Planas** | **Gauta** | **Panaudota** |
| **ESF lėšos** |  |  |  |  |
| Darbo užmokestis | 211111C | 1285,63 | 1285,63 | 1285,63 |
| Socialinis draudimas | 212111 | 392,57 | 392,57 | 392,57 |
| Ūkinio inventoriaus įsigijimo išlaidos | 2211123 | 2935,37 | 2935,37 | 2935,37 |
| Kitų prekių ir paslaugų įsigijimo išlaidos | 2211130 | 12830,83 | 12830,83 | 8519,24 |
| **IŠ VISO:** |  | **17444,40** | **17444,40** | **13132,81** |

Įsiskolinimas tiekėjams 2018 m. gruodžio 31 dienai sudaro 1350,74 eurus (iš šios sumos 742,80 Eur finansavimo šaltinis ESF).